CELEX: 22009D0025
Language: bg
Date: 2009-03-17 00:00:00
Title: Решение на Съвместния комитет на ЕИП № 25/2009 от 17 март 2009 година за изменение на приложение I (Ветеринарни и фитосанитарни въпроси) към Споразумението за ЕИП

28.5.2009   
            
            
               BG
            
            
               Официален вестник на Европейския съюз
            
            
               L 130/15
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 25/2009
   от 17 март 2009 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение I към Споразумението бе изменено с Решение на Съвместния комитет на ЕИП № 60/2008 от 6 юни 2008 г. (1)
               
            
         
               (2)
            
            
               Директива 2008/62/ЕО на Комисията от 20 юни 2008 г., уреждаща някои дерогации за признаване на земеделски местни видове и сортове, които са естествено адаптирани към местните и регионалните условия и са заплашени от генетична ерозия, и търговията със семена и посадъчен материал от картофи на тези местни видове и сортове (2) следва да се включи в Споразумението.
            
         
               (3)
            
            
               Директива 2008/83/ЕО на Комисията от 13 август 2008 г. за изменение на Директива 2003/91/ЕО за установяване на мерки за прилагане на член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове (3) следва да се включи в Споразумението.
            
         
               (4)
            
            
               Решение 2008/462/ЕО на Комисията от 16 юни 2008 г. за освобождаване на България, Словакия и Обединеното кралство от определени задължения по прилагането на Директива 66/401/ЕИО на Съвета по отношение на Galega orientalis Lam (4) следва да се включи в Споразумението.
            
         
               (5)
            
            
               Настоящото решение не се прилага за Лихтенщайн,
            
         РЕШИ:
   Член 1
   Глава III от приложение I към Споразумението се изменя, както следва:
   
               1.
            
            
               В точка 15 (Директива 2003/91/ЕО на Комисията) на част 1 се добавя следното тире:
               
                           „—
                        
                        
                           
                              32008 L 0083: Директива 2008/83/ЕО на Комисията от 13 август 2008 г. (ОВ L 219, 14.8.2008 г., стр. 55).“
                        
                     
         
               2.
            
            
               След точка 51 (Решение 2007/853/ЕО на Комисията) на част 2 се създава следната точка:
               
                           „52.
                        
                        
                           
                              32008 L 0062: Директива 2008/62/ЕО на Комисията от 20 юни 2008 г., уреждаща някои дерогации за признаване на земеделски местни видове и сортове, които са естествено адаптирани към местните и регионалните условия и са заплашени от генетична ерозия, и търговията със семена и посадъчен материал от картофи на тези местни видове и сортове (ОВ L 162, 21.6.2008 г., стр. 13)“.
                        
                     
         
               3.
            
            
               Под заглавието „АКТОВЕ, КОИТО ДЪРЖАВИТЕ ОТ ЕАСТ И НАДЗОРНИЯТ ОРГАН НА ЕАСТ ВЗЕМАТ НАДЛЕЖНО ПРЕДВИД“ след точка 77 (Решение 2007/321/ЕО на Комисията) се създава следната точка:
               
                           „78.
                        
                        
                           
                              32008 D 0462: Решение 2008/462/ЕО на Комисията от 16 юни 2008 г. за освобождаване на България, Словакия и Обединеното кралство от определени задължения по прилагането на Директива 66/401/ЕИО на Съвета по отношение на Galega orientalis Lam (ОВ L 160, 19.6.2008 г., стр. 33).“
                        
                     
         Член 2
   Текстовете на директиви 2008/62/ЕО и 2008/83/ЕО и на Решение 2008/462/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 18 март 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 17 март 2009 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 257, 25.9.2008 г., стр. 19.
   
      (2)  ОВ L 162, 21.6.2008 г., стр. 13.
   
      (3)  ОВ L 219, 14.8.2008 г., стр. 55.
   
      (4)  ОВ L 160, 19.6.2008 г., стр. 33.
   
      (5)  Без отбелязани конституционни изисквания.